[{"text_idx": "#000004", "text": "Mae\u2019r GIG yng Nghymru wedi gweithio\u2019n hynod o galed drwy gydol y pandemig Covid-19 i wneud yr holl bosib i gadw\u2019r feirws oddi wrth ysbytai ac amddiffyn rheini o dan eu gofal, yn aml mewn amgylchiadau anodd."}, {"text_idx": "#000005", "text": "Mae prosesau atal heintiau trylwyr wedi bod mewn lle ym mhob sefydliad y GIG, gan gynnwys ysbytai; mae PPE am ddim wedi bod ar gael i bob gwasanaeth GIG a gofal cymunedol drwy gydol y pandemig; mae cyfarwyddiaeth ar bellter cymdeithasol, pellter gwelyau, profi cleifion a staff, gwisgo mygydau, a bu nifer o arolygon yn cael eu hymgymryd gan Fyrddau Iechyd, Arolygiaeth Gofal Iechyd Cymru ac yr Awdurdod Gweithredol Iechyd a Diogelwch."}, {"text_idx": "#000006", "text": "Er yr holl ymdrech a\u2019r mesuriadau mewn lle, mae heintiau Covid-19 wedi\u2019u dal mewn ysbytai. Mae\u2019r heintiau a gafwyd yn yr ysbyty yn cael eu galw\u2019n heintiau nosocomiaidd."}, {"text_idx": "#000007", "text": "Os mae achos o niweidio oherwydd Covid-19 a gafwyd yn yr ysbyty, mae\u2019n bwysig i GIG Cymru fod yn agored a bod y Bwrdd Iechyd yn cynnal ymchwiliad i ddarganfod beth ddigwyddodd, y gwersi i ddysgu a beth sydd angen digwydd i leihau'r tebygolrwydd o achos yn digwydd i rywun arall."}, {"text_idx": "#000008", "text": "Mae GIG Cymru wedi datblygu a chyhoeddi fframwaith cenedlaethol unigryw mewn perthynas i achosion diogelwch claf o Covid-19 a gafwyd yn yr ysbyty. Mae\u2019r fframwaith yn amlinellu'r hyn dylai Byrddau Iechyd wneud mewn ymateb i achosion o Covid-19 a gafwyd yn yr ysbyty, mewn perthynas ag adrodd ar achosion, ymchwilio a\u2019r cyfathrebiadau cysylltiedig."}, {"text_idx": "#000009", "text": "Mi fydd Ti\u0302m Ymchwilio Covid Bwrdd Iechyd Prifysgol Aneurin Bevan yn cynnal y rhaglen o yma o waith drwy ddefnyddio dull gweithredu systematig yn unol a\u0302\u2019r fframwaith cenedlaethol."}, {"text_idx": "#000010", "text": "Mae canolfan gyswllt Covid bwrpasol ar gael i roi arweiniad a chefnogaeth. Gellir cysylltu a\u0302'r ti\u0302m ar 0300 373 0652 neu drwy e-bostio: abb.covidinvestigationteam@wales.nhs.uk"}]